stanford-oval/wikipedia huggingface dataset:
Yhdysvaltain presidentinvaalit 2016
Esivaalit

Keväällä 2014 Hillary Clinton oli alustavien mielipidekyselyiden mukaan ylivoimainen suosikki demokraattien ehdokkaaksi. Kesän aikana sosialistiksi julistautuva riippumaton Bernie Sanders nousi Clintonin kantaan. Syyskuussa Sandersin uutisoitiin ohittaneen Clintonin Iowassa ja New Hampshiressa, jotka ovat ensimmäiset esivaaliosavaltiot. Syyskuun alussa 2015 republikaanien suosituimmat ehdokkaat olivat Donald Trump (30 %), Ben Carson (18 %) ja Jeb Bush (8 %). Trump oli myös suositumpi kuin yksikään demokraattien ehdokas.
Ensimmäinen esivaali käytiin Iowassa 1. helmikuuta 2016. Republikaanien vaalin voitti Ted Cruz, joka sai 28 % äänistä. Donald Trump sai äänistä 24 % ja Marco Rubio 23 %. Demokraattien Clintonin ja Sandersin äänet jakaantuivat hyvin tasaisesti: Clinton sai äänistä 49,8 % ja Sanders 49,6 %. Ensimmäisen esivaalin jälkeen republikaanien Mike Huckabee ja demokraattien Martin O’Malley luopuivat esivaaliehdokkuudestaan.
Toiset esivaalit käytiin 9. helmikuuta New Hampshiressa. Republikaaneista eniten ääniä sai Trump (35 %) ja demokraateista Sanders (60 %). 20. helmikuuta järjestettiin republikaanien Etelä-Carolinan esivaali, jossa Trump sai yli 32 % äänistä ja Jeb Bush vetäytyi kisasta. Samana päivänä oli demokraattien Nevadan puolueäänestys, jossa Clinton sai 53 % kannatuksen. Demokraattien Etelä-Carolinan esivaalissa 27. helmikuuta Clinton sai 74 % äänistä.
Esivaalit > Supertiistai

Tiistaina 1. maaliskuuta oli supertiistai, jolloin äänestettiin yhteensä 14 osavaltiossa ja territoriossa. Esivaalit järjestettiin yhdeksässä osavaltiossa: Alabamassa, Arkansasissa, Georgiassa, Massachusettsissä, Oklahomassa, Tennesseessä, Texasissa, Vermontissa ja Virginiassa.
Republikaanien vaalikokous oli Alaskassa, Coloradossa, Minnesotassa ja Wyomingissa. Demokraatit puolestaan äänestivät ehdokkaastaan samaten Coloradossa ja Minnesotassa, sekä lisäksi Amerikan Samoan territoriossa.
Supertiistain selkeitä voittajia olivat Clinton ja Trump, jotka molemmat voittivat seitsemässä osavaltiossa. Demokraattien Bernie Sanders voitti Minnesotassa, Coloradossa, Oklahomassa sekä kotiosavaltiossaan Vermontissa. Republikaaneista Marco Rubio saavutti ensimmäisen voittonsa Minnesotassa ja Ted Cruz voitti odotetusti kotiseudullaan Texasissa ja lisäksi Oklahomassa ja Alaskassa.
Republikaaniehdokkaat John Kasich ja Ben Carson jäivät ilman osavaltiovoittoja ja Carson luopui ehdokkuudesta supertiistain jälkeen. Tuossa vaiheessa kisasta luopuneista ehdokkaista sekä Chris Christie että Ben Carson asettuivat tukemaan Trumpia.
Ensimmäisen supertiistain vaaleissa valitsijamiehiä jaettiin suhteellisesti, joten myös häviäjät saattoivat saada heitä taakseen. Myöhemmin monissa osavaltioissa vain osavaltion voittaja sai valitsijamiehet itselleen.
Esivaalit > Ehdokasasettelut

Esivaalien jälkeen republikaaninen puolue nimesi puoluekokouksessaan heinäkuussa 2016 viralliseksi presidenttiehdokkaakseen Donald Trumpin ja demokraattinen puolue Hillary Clintonin.
Vaaliväittelyt

Pääehdokkaat Hillary Clinton ja Donald Trump kävivät vaalikampanjansa aikana kolme keskinäistä vaaliväittelyä, joista viimeinen käytiin 19. lokakuuta 2016.
Ensimmäisessä väittelyssä 26. syyskuuta Clinton nosti esille sen, että Trump ei paljasta verotietojaan, ja esitti epäilyn, ettei Trump ole niin rikas kuin antaa ymmärtää.
Toisessa väittelyssä 9. lokakuuta Trump huudahti, että Clintonin pitäisi joutua vankilaan sähköpostiskandaalin takia. Trumpin ja Bill Clintonin naisjutut nousivat esille, ja molempien ehdokkaiden Venäjä-suhteista puhuttiin pitkään.
Kolmannen väittelyn uutispommi oli Trumpin vihjailu, ettei hän ehkä enää automaattisesti hyväksykään äänestystulosta 8. marraskuuta.
FBI:n tutkimus

Marraskuun alun tienoilla lähellä vaalipäivää FBI julkaisi tutkivansa Clintonin sähköposteja, minkä jälkeen gallup-tutkimuksissa näkynyt Clintonin etumatka Trumpiin nähden tasoittui. Demokraattien taholta arvosteltiin FBI:n toimintaa, ja yleisesti sen uskottiin vaikuttavan vaalien tulokseen. Myös presidentti Barack Obama arvosteli tilannetta. Kaksi päivää ennen vaaleja FBI lopetti tutkinnan. Se päätyi samaan lopputulokseen kuin aikaisemminkin, ettei aihetta syytteen nostamiseen ole. Tutkinnan päättymisen ajankohdan pelättiin olevan Clintonin kannalta liian myöhäinen.
Tulokset

| Nimi | Puolue | Äänimäärä | Valitsijamiehet |
| --- | --- | --- | --- |
| Donald Trump | Republikaaninen puolue | 62 434 536 | 304 |
| Hillary Clinton | Demokraattinen puolue | 64 634 627 | 227 |
| Colin Powell | Republikaaninen puolue | ei tiedossa | 3 |
| John Kasich | Republikaaninen puolue | ainakin 1 365 | 1 |
| Ron Paul | Libertaaripuolue | ei tiedossa | 1 |
| Bernie Sanders | ei puoluetta | ainakin 102 017 | 1 |
| Faith Spotted Eagle | ei puoluetta | ei tiedossa | 1 |
| Gary Johnson | Libertaaripuolue | 4 488 912 | 0 |
| Jill Stein | Vihreä puolue | 1 457 038 | 0 |
| Evan McMullin | ei puoluetta | 725 196 | 0 |
| Muut |  | 1 517 152 | 0 |
Clinton sai enemmän ääniä mutta vähemmän valitsijamiehiä kuin Trump. Tämä johtui pääasiassa kahdesta syystä. Pienillä osavaltioilla on väkilukuun suhteutettuna enemmän valitsijamiehiä kuin suurilla. Esimerkiksi noin puolen miljoonan asukkaan Wyoming lähettää valitsijamieskokoukseen kolme edustajaa, kun taas 40-miljoonaisella Kalifornialla on 55 edustajaa. Lisäksi valitsijamiesten määrä ei riipu siitä, voittaako ehdokas jossain osavaltiossa suurella erolla vai niukasti. Clinton voitti omilla kannatusalueillaan usein suurinumeroisesti.
Clintonin suosio keskittyi pitkälti suuriin kaupunkeihin, kun taas Trump oli suositumpi pienemmillä paikkakunnilla ja harvaan asutuilla alueilla. Yhdysvaltain kymmenestä suurimmasta piirikunnasta Trump voitti yhden: Maricopan piirikunnan, jonka alueella sijaitsee Phoenixin kaupunki.
Venäjän vaikuttaminen

Yhdysvaltain keskustiedustelupalvelu CIA, keskusrikospoliisi FBI ja tiedusteluvirasto NSA julkistivat tammikuussa 2017 raportin, jonka mukaan Venäjän presidentti Vladimir Putin järjesti hakkerointioperaation auttaakseen Trumpia nousemaan presidentiksi. Sen mukaan Venäjä oli sekaantunut Yhdysvaltain presidentinvaaleihin hakkeroimalla demokraattisen puolueen tietojärjestelmiä ja vuotamalla julkisuuteen sieltä hakkeroituja tietoja sekä maksamalla sosiaalisen median käyttäjille Trumpin tukemisesta. Hakkerit eivät raportin mukaan kuitenkaan saaneet suoraan vaikutettua presidentinvaalien äänimäärään.
Helmikuussa 2022 oikeusministeriön erityissyyttäjä John Durhamin tutkimuksissa selvisi Hillary Clintonin vaalikampanjan vakoilleen Donald Trumpia luodakseen tekaistuja yhteyksiä tämän ja Venäjän välille.
Aiheesta muualla

Kuvia tai muita tiedostoja aiheesta Yhdysvaltain presidentinvaalit 2016 Wikimedia Commonsissa
Clintonin ja Trumpin kannatuksen jakautuminen piirikunnittain.
Egyptin 4. dynastia

Egyptin 4. dynastian aikana rakennettiin suuret pyramidit. Faarao Khufun eli Kheopsin aikana faaraon mahti nousi huippuunsa, ja hän rakennutti valtavan Kheopsin pyramidin. Faaraon valta heikkeni jo Mykerinoksen eli Menkauran aikana.
Egyptin 4. dynastia

| Nimi | Muuta | Aika |
| --- | --- | --- |
| Sneferu | - | 2613 eaa. – 2589 eaa. |
| Khufu | Kreikaksi Kheops | 2589 eaa. – 2566 eaa. |
| Djedefra | Kirjoitetaan joskus Radjedef | 2566 eaa. – 2558 eaa. |
| Khafre eli Khafra | Kreikaksi Khefren | 2558 eaa. – 2532 eaa. |
| - | - | Jotkut väittävät, että olisi ollut Bikheris,  Manethon mukaan |
| Menkaure eli Menkaura | Kreikaksi Mykerinos, latinaksi Mycerinus | 2532 eaa. – 2503 eaa. |
| Shepseskaf | - | 2503 eaa. – 2498 eaa. |
| Djedefptah |  | 2498 – 2494 eaa. |
Agaete

| Agaete |
| --- | --- |
 lippu:  vaakuna

 Agaete
 Koordinaatit: 28°05′0″N, 15°41′0″W 
Valtio:   Espanja
Itsehallintoalue:   Kanariansaaret
Maakunta:   Las Palmas
Saari:   Gran Canaria
Hallinto:  
 – Pormestari:  Antonio Calcines
Pinta-ala:  
 – Kokonaispinta-ala:  45,5 km²
Väkiluku (2009):  5 782
 – Väestötiheys:  127,08 as./km²
Aikavyöhyke:  UTC+0
 – Kesäaika:  UTC+1
Postinumero:  35480
 
 www.aytoagaete.es 
Infobox OKVirheellinen NIMI-arvo: 
Agaete on Gran Canarian luoteisosassa sijaitseva kunta, jonka pinta-ala on 45,50 km².
Agaten topografia on jyrkkä, ja sen korkein kohta on 1 180 metrin korkeudessa. Kunnan keskusta sijaitsee 43 metriä merenpinnan ylöpuolella.
Väestö

Agaeten väkiluku on noin 5 511 (ISTAC, 2004) ja väestötiheys 122,2/km².lähde?
| vuosi | väkiluku | väestötiheys |
| --- | --- | --- |
| 1991 | 5 269 | - |
| 1996 | 6 028 | - |
| 2001 | 5 202 | 113,08/km² |
| 2002 | 5 649 | - |
| 2003 | 5 635 | 123,85/km² |
| 2004 | 5 511 | 122,2/km² |
| 0 | 1 | 2 |
| --- | --- | --- |
|  | Pohjoinen: Gáldar |  |
| Länsi: Atlantin valtameri | Agaete | Itä: Gáldar |
|  | Etelä: Artenara |  |
Hehkumo

Hehkumo on nykyaikaistettua perinnemusiikkia soittava yhtye. Yhtyeen käsittelyssä laulujen aiheiksi pääsevät pintatasolla niin sauvakävely, pikaruokakulttuuri kuin Pappa-Tunturikin. Sanoitukset käsittelevät kuitenkin syvempiä teemoja: unelmia, rakkautta ja elämän ohikiitävyyttä.
Hehkumo sai alkunsa vuonna 2004 kansanmusiikkiprojektista joka koottiin Alavudella järjestettyä Zembalot-nimistä kansanmusiikki- ja tanssifestivaalia varten. Kansanmusiikin taitajien lisäksi projektiin pyydettiin mukaan syntyjään alavutelainen Pauli Hanhiniemi.
Kokoonpano

Pauli Hanhiniemi (laulu, kitara, huuliharppu, haitari)
Anne-Mari Kivimäki (5-rivinen haitari, tamburiini, laulu)
Piia Kleemola (viulu, alttoviulu, 15-kielinen kantele, laulu)
Antti Paalanen (1–2-riviset haitarit)
Juppo Paavola (rummut, lyömäsoittimet)
Ville Rauhala (kontrabasso, laulu)
Mika Virkkala (mandoliini, oktaavimandoliini, viulu, alttoviulu)
Diskografia > Albumit

Muistoja tulevaisuudesta (2006)
Aukkoja tarinassa (2008)
Diskografia > Singlet

"Suvisivakointia" / "Hurja poika" (2005)
"Suolammen vettä" (2006)
"Tähtiin kirjoitettu" (2006)
"Meitä onni hipaisi" (2008)
"Vanhanaikainen" (2008)
Diskografia > Muuta

Aukkoja tarinassa -lyhytelokuva (2008)
Aiheesta muualla

Viralliset kotisivut
MySpace
Artenara

| Artenara |
| --- | --- |
 lippu:  vaakuna

 Artenara
 Koordinaatit: 28°1′0″N, 15°41′0″W 
Valtio:   Espanja
Itsehallintoalue:   Kanariansaaret
Maakunta:   Las Palmas
Saari:   Gran Canaria
Hallinto:  
 – Pormestari:  Guacimara Medina
Pinta-ala:  
 – Kokonaispinta-ala:  66,7 km²
Väkiluku (2009):  1 257
 – Väestötiheys:  18,85 as./km²
Aikavyöhyke:  UTC+0
 – Kesäaika:  UTC+1
 
 www.artenara.es 
Infobox OKVirheellinen NIMI-arvo: 
Artenara on Gran Canarian länsiosassa sijaitseva kunta, jonka pinta-ala on 66,7 km².
Väestö

Artenaran väkiluku on noin 1 469 (ISTAC, 2004) ja väestötiheys 21,99/km².lähde?
| vuosi | väkiluku | väestötiheys |
| --- | --- | --- |
| 1991 | 1 105 | - |
| 1996 | 1 250 | - |
| 2001 | 1 319 | 19,68/km² |
| 2002 | 1 394 | - |
| 2003 | 1 357 | 20,34/km² |
| 2004 | 1 469 | 21,99/km² |
| 0 | 1 | 2 |
| --- | --- | --- |
| Luode: Atlantin valtameri | Pohjoinen: Agaete | Koillinen: Gáldar |
| Länsi: San Nicolás de Tolentino | Artenara | Itä: Tejeda |
|  | Etelä: Tejeda | Kaakko: Tejeda |
Gran Canarian kunnat
Agaete
Agüimes
Artenara
Arucas
Firgas
Gáldar
Ingenio
Mogán
Moya
Las Palmas
San Bartolomé de Tirajana
San Nicolás de Tolentino
Santa Brígida
Santa Lucía de Tirajana
Santa María de Guía
Tejeda
Telde
Valleseco
Valsequillo
Vega de San Mateo
Arpakapula

Poika ja arpakapula vuodelta 1876.
Arpakapula (ruots. budkavle) oli aiemmin Ruotsissa ja Suomessa viestin viemiseen tarkoitettu sauva, jota kuljetettiin talosta taloon. Se on tietyillä merkeillä varustettu puupalikka, jonka ympäri lähettämisellä vanhoina aikoina Ruotsissa kutsuttiin käräjille ja sotaan. Arpakapulan kuljettamisesta mainitaan jo maanlaissa. Arpakapulalla kutsuttiin vielä 1900-luvun alkuvuosina paikoitellen sammutusväkeä metsäpaloihin. Se mainittiinkin yleisessä laissa. Vastaavanlaista viestintävälinettä käytettiin muissakin Pohjoismaissa ja Skotlannissa (gaeliksi crann-tara).
Säännökset

Kulovalkean sammuttamista ja muita luvallisia tarkoituksia varten oli sallittua lähettää sana rahvaan koollekutsumiseksi. Tähän tarkoitukseen käytettiin ennen erityistä merkittyä sauvaa, jota kukin talo oli velvollinen viemään eteenpäin, ja tästä johtui nimi arpakapula.
Viesti oli joko suullinen tai kirjallinen, ja viestissä oli ilmoitettava:
asia, jonka vuoksi oli kokoonnuttava,
aika, milloin se laitettiin liikkeelle,
paikka, johon se lähetettiin ja
paikka, johon sen tuli pysähtyä.
Oikeutettuja arpakapulan lähettämiseen olivat ensisijaisesti kuntien viranomaiset mutta myös yksityiset. Arpakapulan lähettämisestä oli ilmoitettava kruununpalvelijalle pikaisesti.
Arpakapulaa oli kuljetettava joutuisasti. Jos joku laiminlöi arpakapulan kuljettamisen tai ei noudattanut arpakapulan kutsua tai oli tottelematon sammutustyön johtajaa vastaan, oli rangaistuksena sakkoa. Aiheettomasta arpakapulan lähettämisestä tai arpakapulan lähettämisestä sellaisessa asiassa, jossa sitä ei ollut lupa panna liikkeelle, rangaistiin myös sakolla.
Tony George

| Tony George |
| --- | --- |
 Tony George vuonna 2007.
Henkilötiedot
Syntynyt: 30. joulukuuta 1959 (ikä 64)
Kansalaisuus:  Yhdysvallat
Tony George (s. 30. joulukuuta 1959) on yhdysvaltalainen liikemies ja moottoriurheiluvaikuttaja. George toimi Indianapolis Motor Speedwayn ja Hulman & Companyn toimitusjohtajana vuosina 1989–2009.
Käännös suomeksi
Gáldar

| Gáldar |
| --- | --- |
 lippu:  vaakuna

 Gáldar
 Koordinaatit: 28°08′0″N, 15°39′0″W 
Valtio:   Espanja
Itsehallintoalue:   Kanariansaaret
Maakunta:   Las Palmas
Saari:   Gran Canaria
Hallinto:  
 – Pormestari:  Teodoro Claret Sosa Monzó
Pinta-ala:  
 – Kokonaispinta-ala:  61.59 km²
Väkiluku (2021):  24 493
 – Väestötiheys:  396.25 as./km²
Aikavyöhyke:  UTC+0
 – Kesäaika:  UTC+1
Motto::  REYES GUANARTEMES
 
 www.galdar.es 
Infobox OKVirheellinen NIMI-arvo: 
Gáldar on Gran Canarian pohjoisosassa sijaitseva kunta, jonka pinta-ala on 62,55 km². 
Galdarin päänähtävyys on arkeologinen museo nimeltään Maalattu luola, Cueva pintada.  Se on saanut nimensä luolan seinille maalatuista geometrisistä kuvioista. 1800-luvun jälkipuoliskolla löytyneestä luolasta on löydetty esineitä ajalta ennen eurooppalaisten tuloa saarille. Ne on ajoitettu 600-1600-luvuille.
Väestö

Gáldarin väkiluku on noin 24 500 ja väestötiheys 291,6 as./km².
| vuosi | väkiluku |
| --- | --- |
1981: 18 830
1991: 20 656
2001: 22 154
2011: 24 358
2021: 24 493
OnePlus One

| OnePlus One |
| --- | --- |

Valmistaja:  OnePlus
Slogan:  Never Settle
Julkaistu:  23.4.2014
Seuraaja:  OnePlus 2
Käyttöverkot:  (GSM/GPRS/EDGE): 850, 900, 1 800 ja 1 900 MHz;  3G (HSDPA 42 Mbit/s, HSUPA 5,8 Mbit/s): 850, 900, 1 700, 1 900 ja 2 100 MHz;   LTE: 700, 1 700, 1 800, 2 100, 2 300 ja 2 600 MHz
Mitat:  152,9 × 75,9 × 8,9 mm
Paino:  162 g
Näyttö:  5,5″ Full HD, Gorilla Glass 3
Näytön kuvatarkkuus:  1 920 × 1 080 px, 401 PPI
Suoritin:  Qualcomm Snapdragon 801 (4 × 2,5 GHz)
Keskusmuisti:  3 Gt LP-DDR3
Flash-muisti:  16 Gt, 64 Gt
Takakamera:  13 Mpix, led-salama
Etukamera:  5 Mpix
Käyttöjärjestelmä:  Alkuperäinen: CyanogenMod 11S (perustuu Android 4.4.4 KitKatiin) Nykyinen: CyanogenMod 12S
Akku:  3 100 mAh Li-Po
Liitännät:  micro-USB, 3,5 mm audio
Infobox OKNimi-testi OK: 
OnePlus One on kiinalaisen OnePlus-yhtiön valmistama älypuhelin. OnePlussan mukaan sen on tarkoitus haastaa muiden valmistajien lippulaivapuhelimet hyvällä designillä ja teknisillä ominaisuuksilla sekä halvalla hinnalla. Puhelinta myytiin aluksi vain netissä erityisellä kutsujärjestelmällä, mikä aiheutti puhelimen ympärille hypetystä.
Ominaisuudet

OnePlus One on saatavilla mustana ja valkoisena. Puhelimessa on 5,5 tuuman HD-näyttö, jonka resoluutio on 1 920 × 1 080 pikseliä. Akun kapasiteetti on 3 100 milliampeerituntia.
Ominaisuudet > Tekniset tiedot

OnePlus Onessa on neliytiminen Qualcomm Snapdragon 801 -prosessori. Siinä on neljä  2,5 gigahertsin Krait 400 -suoritinydintä. Puhelimessa on kolme gigatavua käyttömuistia. Tallennustilaa on mallista riippuen 16 tai 64 gigatavua. Puhelimessa ei ole muistikorttipaikkaa.
Ominaisuudet > Kamera

OnePlus Onessa on kuudesta linssielementistä koostuva 13 megapikselin Sony Exmor IMX214 -kamera. Kamerassa on LED-kaksoissalama ja sillä voi kuvata 4K-videoita. Etukamerassa on viisi megapikseliä. OnePlus One sisältää valmistajan oman kamerasovelluksen. Puhelimessa ei ole erillistä kamerapainiketta.
Ominaisuudet > Käyttöjärjestelmä

OnePlus Onessa on esiasennettuna CyanogenMod 11S puhelimen Android 4.4 -käyttöjärjestelmän päälle. CyanogenMod tunnetaan perus-Androidia monipuolisempana, eikä se sisällä puhelinvalmistajan omia sovelluksia. Lisäksi CyanogenMod antaa käyttäjälle mahdollisuudet rajata eri sovellusten tarvitsemia oikeuksia. OnePlus on luvannut puhelimelleen päivityksiä vähintään kahdeksi vuodeksi. Yhtiö lupasi päivityksen Android 5.0 Lollipoppiin alun perin 90 päivän sisällä lähdekoodin julkaisusta, mutta päivitys myöhästyi useita viikkoja. Päivitys julkaistiin lopulta huhtikuun 2015 alussa. Samoihin aikoihin OnePlus julkaisi myös oman OxygenOS-käyttöjärjestelmänsä.
Myynti

OnePlus Onea ei myydä lainkaan tavallisissa kivijalkakaupoissa, vaan ainoastaan verkossa. Aluksi puhelimia sai ostaa vain saatuaan kutsun toiselta puhelimen omistajalta tai osallistuttuaan valmistajan kampanjaan. Lisäksi oli erityisiä päiviä, kuten Black Friday ja joulunaluspäivät, jolloin kuka tahansa saattoi ostaa OnePlus Onen. Vuoden 2015 alusta lähtien puhelimia saattoi ostaa kuka tahansa tiistaisin. Nykyään puhelimia voi ostaa kuka tahansa minä tahansa päivänä. Puhelinta myytiin aluksi 269 (16 GB:n malli) ja 299 euron (64 GB:n malli) hintaan, mutta euron arvon laskettua suhteessa dollariin puhelimen hintaa päädyttiin nostamaan 299 ja 349 euroon. OnePlus ilmoitti marraskuussa 2014, että puhelinta oli myyty yli puoli miljoonaa kappaletta.
Vastaanotto

OnePlus One otettiin vastaan erittäin positiivisesti. Taskumuron vertailun mukaan "One tuntuu selvästi hintaluokkaansa laadukkaammalta". Puhelinta moitittiin lähinnä kuuluvuusongelmista ja ajoittaisesta kaatuilusta.
Aiheesta muualla

Kotisivut
OnePlus Onen myyntipakkaus.
San Jacinton taistelu

San Jacinton taistelu oli 21. huhtikuuta 1836 käyty taistelu Texasin tasavallan ja Meksikon joukkojen välillä lähellä nykyistä Harrisin piirikuntaa Texasissa. Taistelu alkoi Texasin Sam Houstonin joukkojen yllätyshyökkäyksellä ja päättyi Texasin murskavoittoon. Taistelussa kuoli yli 600 meksikolaista ja vain yhdeksän texasilaista. Lisäksi satoja meksikolaisia sotilaita jäi texasilaisten vangiksi, heidän mukanaan Meksikon joukkojen komentaja kenraali Santa Anna.
Taistelun seurauksena Meksikon joukot vetäytyivät Texasin alueelta ja valtiot tekivät rauhansopimuksen. Rauhansopimuksessa texasilaiset vapauttivat kenraali Annan ja Meksiko lupasi tunnustaa Texasin itsenäisyyden. San Jacintonin taistelulla oli näin merkittävä rooli Texasin itsenäistymisessä ja myöhemmässä liittymisessä Yhdysvaltoihin.
Aiheesta muualla

Kuvia tai muita tiedostoja aiheesta San Jacinton taistelu Wikimedia Commonsissa
Erie

| Erie |
| --- | --- |
 Näkymä Erieen järveltä.
 lippu:  vaakuna
 Erien kaupunki Erien piirikunnan kartalla.
 Erie
 Koordinaatit: 42°07′N, 80°05′W 
Valtio:   Yhdysvallat
Osavaltio:  Pennsylvania
Piirikunta:  Erie
Väkiluku (2010):  101 786
 – Metropolialue:  280 566
 
 www.erie.pa.us 
Infobox OKVirheellinen NIMI-arvo: 
Erie on kaupunki ja satama Yhdysvaltojen Pennsylvanian osavaltiossa Eriejärven etelärannalla. Nimensä kaupunki on saanut erieiden intiaaniheimon mukaan ja varsinainen kaupunki perustettiin vuonna 1795. Nykyisin se on Pennsylvanian ainoa satama Saint Lawrencen vesitien varrella. Kaupungin asukasluku oli vuoden 2010 väestönlaskennan mukaan 101 786 ja suuremman metropolialueen 280 566.
Maantiede

Erien kaupunki sijaitsee Pennsylvanian osavaltion luoteisosassa Eriejärven etelärannalla Erien piirikunnassa. Kaupungin kohdalla järvelle työntyy noin 10 kilometrin pituinen Presque Islen niemimaa, joka muodostaa luonnollisen suojaisan sataman. Erie on Pennsylvanian kaupungeista kaikkein pohjoisin.
Eriejärvi vaikuttaa alueen sääoloihin. Talvisin Kanadasta saapuu alueelle kylmiä ilmamassoja, joita järven vesi lämmittää. Lämpötilaero aiheuttaa runsaita lumisateita talvisin. Vastaavasti kesäisin järvi jäähdyttää ilmaa.
Historia

Nykyinen Erie on saanut nimensä alueen alkuperäisasukkaiden erie-intiaanien mukaan. Eriet tuhoutuivat irokeeseja vastaan 1600-luvulla käydyissä sodissa. Ensimmäiset eurooppalaiset alueella olivat ranskalaiset, jotka rakennuttivat Fort Presque Isle -nimisen linnakkeen nykyisen kaupungin paikkeille vuonna 1753. Ranskalaiset joutuivat luovuttamaan linnakkeen briteille vuonna 1759, mutta linnake tuhoutui intiaanien hyökkäyksessä Pontiacin kapinan aikana vuonna 1763. Linnakkeen tuhoutumisen jälkeen ympäröivä seutu oli erämaata aina Yhdysvaltain vapaussodan jälkeiseen aikaan saakka. Lopulta Pennsylvanian osavaltio osti alueen liittovaltiolta. Siirtolaisia alkoi saapua uudelleen vasta vuonna 1794 ja vuonna 1795 alettiin suunnitella kaupunkia. Kaupungin satama aukesi vuonna 1801.
Vuoden 1812 sodan aikana vuonna 1813 Eriejärvellä käytiin tunnetuksi tullut Eriejärven taistelu, jossa yhdysvaltalaisen Oliver Perryn johtamat joukot voittivat brittilaivaston. Monet Perryn laivoista oli rakennettu Eriessä. Hänen lippulaivansa Niagara on edelleen kaupungin satamassa. Sataman tärkeyden ohella Erieen kasvoi myös teollisuutta ja etenkin rautasulattamoja. Vuonna 1844 avautui Beaver-Erien kanava ja seuraavalla vuosikymmenellä saapui rautatie. Kaupungin ja sen sataman merkitys väheni asteittain muiden liikennevälineiden yleistyessä. Sillä on kuitenkin edelleen merkitystä Pennsylvanian ainoana satamana Saint Lawrencen vesitien varrella.
Talous

Eriessä on nykyisin monien eri alojen teollisuutta. Kaupungissa valmistetaan esimerkiksi elektroniikkaa, muoveja, sairaalatarvikkeita, koneita, metalleja ja kemikaaleja. Sen sataman ja Saint Lawrencen vesitien kautta viedään esimerkiksi rautamalmia, terästä, kiveä ja romumetallia. Kotitalouksien keskimääräiset vuosittaiset ansiot Eriessä aikavälillä 2012–2016 olivat 35 205 Yhdysvaltain dollaria ja henkilöä kohden 19 577 dollaria. 26,4 % väestöstä eli köyhyysrajan alapuolella.
Väestö

Erien asukasluku oli vuoden 2010 väestönlaskennan mukaan 101 786 ja vuoden 2017 arvion mukaan 97 369. Suuremman metropolialueen asukasluku oli vuonna 2010 280 566. Kaupungin asukkaista 74,3 % oli taustaltaan valkoisia (latinot pois lukien 70,3 %), 16,4 % afroamerikkalaisia, 0,4 % intiaaneja, 7,2 % latinoja mistä tahansa rodusta ja 2,9 % aasialaisia. 11,3 % kaupungin asukkaista puhui kotonaan jotakin muuta kieltä kuin englantia ja 7,3 % kaupungin asukkaista oli syntynyt ulkomailla.
Eriessä toimivia korkeamman asteen oppilaitoksia ovat Gannon University, Mercyhurst College ja Pennsylvanian osavaltion yliopiston paikallinen kampus.
Kulttuuri

Kaupungissa on taidemuseo, historiallinen museo, planetaario ja eläintarha. Perry Memorial House and Dickson Tavern oli yksi maanalaisen rautatien asemista orjuuden aikana. Kenraali Anthony Waynen kuolinpaikka Wayne Memorial Blockhouse on jälleenrakennettu. Prequet Islen niemimaalla sijaitseva Presque Isle State Park on suosittu ulkoilualue.
Aiheesta muualla

Kuvia tai muita tiedostoja aiheesta Erie Wikimedia Commonsissa
Prequet Islen niemimaa.
Maalaus Eriejärven taistelusta.
USS Niagara.
Johannes Carpén

Johannes Rafael Carpén (27. heinäkuuta 1889 Kittilä – 12. helmikuuta 1954 Virolahti) oli suomalainen lääkäri, joka sai lääkintöneuvoksen arvonimen.